
LIETUVOS RESPUBLIKOS APLINKOS MINISTRAS

ĮSAKYMAS
DĖL APLINKOS APSAUGOS KRITERIJŲ TAIKYMO, VYKDANT ŽALIUOSIUS PIRKIMUS, TVARKOS APRAŠO PATVIRTINIMO

2011 m. birželio 28 d. Nr. D1-508
Vilnius

Vadovaudamasis Lietuvos Respublikos Vyriausybės 2006 m. sausio 30 d. nutarimo Nr. 92 „Dėl Lietuvos Respublikos viešųjų pirkimų įstatymo ir Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo įgyvendinimo“ 8.2 papunkčiu ir įgyvendindamas Lietuvos Respublikos Vyriausybės 2010 m. liepos 21 d. nutarimą Nr. 1133 „Dėl žaliųjų pirkimų tikslų nustatymo ir įgyvendinimo“,
t v i r t i n u Aplinkos apsaugos kriterijų taikymo, vykdant žaliuosius pirkimus, tvarkos aprašą (pridedama). 



Aplinkos ministras	Gediminas Kazlauskas

PATVIRTINTA
Lietuvos Respublikos aplinkos ministro 
2011 m. birželio 28 d. įsakymu Nr. D1-508
(Lietuvos Respublikos aplinkos ministro
2022 m. gruodžio 13 d. įsakymo Nr. D1-401 
redakcija) 

APLINKOS APSAUGOS KRITERIJŲ TAIKYMO, VYKDANT ŽALIUOSIUS PIRKIMUS, TVARKOS APRAŠAS

I SKYRIUS
BENDROSIOS NUOSTATOS

1. Aplinkos apsaugos kriterijų taikymo, vykdant žaliuosius pirkimus, tvarkos aprašas (toliau – Tvarkos aprašas), kurį turi taikyti Lietuvos Respublikos viešųjų pirkimų įstatyme apibrėžtos perkančiosios organizacijos, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatyme apibrėžti perkantieji subjektai (toliau kartu – pirkimo vykdytojas), pirkdami prekes, paslaugas ar darbus,  nustato aplinkos apsaugos kriterijų taikymo, vykdant prekių, paslaugų ar darbų viešuosius pirkimus ir pirkimus (toliau kartu – pirkimai), tvarką, rezultatų apskaičiavimą ir atitiktį žaliojo pirkimo reikalavimams įrodančius dokumentus.
2. Tvarkos aprašas privalomas visiems pirkimų vykdytojams, vykdantiems žaliuosius viešuosius pirkimus ar žaliuosius pirkimus (toliau kartu – žalieji pirkimai).
3. Tvarkos apraše vartojamos sąvokos: 
3.1. Aplinkos apsaugos kriterijai – kriterijai, kuriais pirkimo vykdytojas vadovaujasi, nustatydamas aplinkos apsaugos reikalavimus prekėms, paslaugoms ar darbams.
3.2. Aplinkos apsaugos vadybos sistema – visuma priemonių, kuriomis užtikrinamas veiksmingas aplinkos apsaugos vadybos planas ar procedūrų įgyvendinimas ir aplinkos apsaugos politikos tikslų ir uždavinių tarpusavio atitiktis.
3.3. Minimalūs aplinkos apsaugos kriterijai – privalomai taikomi aplinkos apsaugos kriterijai, patvirtinti aplinkos ministro įsakymu, atsižvelgiant į pagrindinius prekių, paslaugų ar darbų poveikio aplinkai veiksnius.
3.4. I tipo ekologinis ženklas – daugialypiu kriterijumi grindžiamas trečiosios šalies suteikiamas standartinis ženklas, kuriuo patvirtinama, kad tam tikros prekės, paslaugos ar darbai pasižymi aplinkai palankiomis savybėmis visuose jų gyvavimo ciklo etapuose.
3.5. Žaliasis pirkimas – pirkimas, kurio vykdytojas įsigyja prekių, paslaugų ar darbų darančių kuo mažesnį neigiamą poveikį aplinkai viename, keliuose ar visuose tų prekių, paslaugų ar darbų gyvavimo ciklo etapuose. 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

3.6. Kitos Tvarkos apraše vartojamos sąvokos atitinka Viešųjų pirkimų įstatyme, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatyme, Lietuvos Respublikos atliekų tvarkymo įstatyme, Lietuvos Respublikos planuojamos ūkinės veiklos poveikio aplinkai vertinimo įstatymas, Lietuvos Respublikos cheminių medžiagų ir cheminių mišinių įstatyme vartojamas sąvokas.

II SKYRIUS
APLINKOS APSAUGOS KRITERIJŲ TAIKYMO TVARKA IR REZULTATŲ APSKAIČIAVIMAS

4. Pirkimas laikomas žaliuoju, kai rengiant technines specifikacijas, nustatant tiekėjų kvalifikacijos reikalavimus ar kvalifikacinės atrankos kriterijus, pasiūlymų vertinimo kriterijus, pirkimo sutarties vykdymo sąlygas ir (ar) kitus reikalavimus tiekėjams, perkama prekė, paslauga arba darbas (toliau – produktas) tenkina bent vieną iš žemiau esančių papunkčių: 
4.1.  yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede;
4.2. neatsižvelgiant, ar yra produktų sąraše, atitinka jam nustatytus I tipo ekologinio ženklo reikalavimus pagal standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“ ir yra paženklintas I tipo ekologiniu ženklu arba kitu tiekėjo pateiktu lygiaverčiu įrodymu (pvz., EU Ecolabel, Nordic Swan, Blue Angel, El Distintiu, Milieukeur, Österreichisches Umweltzeichen, NF Environnement, The Hungarian Eco-label, Polish Eco Mark-Znak EKO arba kitu I tipo ekologiniu ženklu);
4.3. nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką); 
4.4. nėra produktų sąraše, tačiau:
4.4.1. perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų;
4.4.2. perkama inovacija, sukuriant naują arba iš esmės pagerintą produktą, paslaugas ar procesą, įskaitant gamybos, statybos, konstravimo ar kitus procesus, darantį kuo mažesnę neigiamą įtaką klimato kaitai, aplinkos taršai, atliekų tvarkymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai, palyginti su rinkoje egzistuojančiais produktais, paslaugomis ar procesais;
4.4.3. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos; 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

4.4.4. pirkdamas produktą pirkimo vykdytojas savarankiškai nustato aplinkos apsaugos kriterijus, kurie yra susiję su pirkimo objektu, taikydamas bent vieną iš numatytų aplinkosauginių principų viename, keliuose ar visuose produkto gyvavimo ciklo etapuose: 
4.4.4.1. prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų; 
4.4.4.2. prekei pagaminti, tiekti ir (ar) naudoti, paslaugai teikti ar darbams atlikti sunaudojama mažiau elektros energijos ir (ar) naudojama energija iš atsinaujinančių energijos išteklių;
4.4.4.3. prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai;
4.4.4.4. prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos; 
4.4.4.5. prekė, virtusi atliekomis, tinka paruošti pakartotinai naudoti ar perdirbti.
5. Vykdant neskelbiamas derybas ar neskelbiamą mažos vertės pirkimą, minimalūs aplinkos apsaugos kriterijai taikomi pasirinktinai – pirkimo vykdytojas vykdo žaliąjį pirkimą vadovaudamasis bet kuriuo (-ais) tvarkos aprašo 4 punkto papunkčiu (-ais), neatsižvelgdamas, ar produktas įtrauktas į produktų sąrašą. 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

6. Jeigu įsigyjama produktų sąraše esanti prekė, kuri turi būti tiekiama ar perduodama antrinėje pakuotėje, ji turi atitikti pakuotėms nustatytus minimalius aplinkos apsaugos kriterijus (2 priedo II skyrius „Pakuotės“), nebent tai prieštarauja higienos normoms.
7. Jeigu pirkimo vykdytojas, vykdydamas pirkimą, taiko Tvarkos aprašo 4.2, 4.3 ar 4.4.4 papunkčiais nustatytus reikalavimus ne visam pirkimo objektui, o tik jo daliai, kurios vertė sudaro daugiau kaip 50 procentų visos pirkimo vertės, toks pirkimas yra priskiriamas prie žaliųjų pirkimų.
71. Jeigu pirkimo vykdytojas įsivertina, kad nėra galimybės kuro ar degalų, atitinkančių tvarkos aprašo 2 priedo XIX skyriuje nustatytus minimalius aplinkos apsaugos kriterijus, pritaikyti eksploatuojant turimą įrangą ar techniką, arba atlikęs planuojamo pirkimo rinkos tyrimą ar konsultaciją dėl kuro ar degalų, atitinkančių minimalius aplinkos apsaugos kriterijus, nustato, jog šio kuro ar degalų rinkoje nėra, ar toks pirkimas būtų neracionalus ekonominiu požiūriu, jis gali vykdyti žaliąjį pirkimą vadovaudamasis kitu tvarkos aprašo 4 punkto papunkčiu (-ais). 
Papildyta punktu:
Nr. D1-17,
2024-01-16,
paskelbta TAR 2024-01-16, i. k. 2024-00619        

8. Pirkimo vykdytojas atliktų žaliųjų pirkimų procentą skaičiuoja lygindamas įvykdytų žaliųjų pirkimų vertę su bendra visų pirkimų verte, neįskaitant teisės aktuose numatytų žaliųjų pirkimų reikalavimų taikymo išimčių, pagal formulę: 
[image: ]


kur:
R – žaliųjų pirkimų reikšmė (%);
ŽP – žaliųjų pirkimų vertė;
PB – bendra visų pirkimų vertė (neįskaitant teisės aktuose numatytų žaliųjų pirkimų reikalavimų taikymo išimčių).

III SKYRIUS
ATITIKTĮ ŽALIOJO PIRKIMO REIKALAVIMAMS ĮRODANTYS DOKUMENTAI

9. Galimi atitiktį žaliojo pirkimo reikalavimams įrodantys dokumentai, jeigu prie produktų minimalių aplinkos apsaugos kriterijų nenurodyta kitaip:
9.1. gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, įrangos aprašymas, instrukcija ar skaičiavimai, pripažintos įstaigos arba paskelbtosios (notifikuotos) institucijos atlikto bandymo protokolas, priemonių ir (ar) produktų, kurie bus naudojami atlikti paslaugą ar darbą, sąrašas ir dokumentai, įrodantys, kad priemonės ir (ar) produktai atitinka nustatytus reikalavimus, arba kiti lygiaverčiai įrodymai; 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

91. Kai perkami pastatų statybos darbai ir pirkimo dokumentuose yra numatyti įpareigojimai taikyti Tvarkos aprašo 2 priedo XIII–XVI skyriuose produktams nustatytus minimalius aplinkos apsaugos kriterijus, atitiktį aplinkos apsaugos kriterijams pagrindžiančius dokumentus tiekėjas turi pateikti tų statybos darbų sutarties vykdymo metu. 
Papildyta punktu:
Nr. D1-17,
2024-01-16,
paskelbta TAR 2024-01-16, i. k. 2024-00619        

9.2. nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus: 
10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;
10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai; 
10.3. nustatyti aplinkosauginiai tikslai, uždaviniai ir priemonės šiems tikslams pasiekti; 
10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai; 
10.5. parengtas aplinkosauginių ir avarinių situacijų valdymo planas; 
10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).

IV SKYRIUS
BAIGIAMOSIOS NUOSTATOS

11. Duomenis apie pirkimo vykdytojų atliktus žaliuosius pirkimus kaupia Viešųjų pirkimų tarnyba, kuri kiekvienais metais per II kalendorinių metų ketvirtį stebėsenos duomenis pateikia Lietuvos Respublikos aplinkos ministerijai.

_______________________________

Aplinkos apsaugos kriterijų taikymo, 
vykdant žaliuosius pirkimus, tvarkos 
aprašo 
1 priedas 


PRODUKTŲ, KURIŲ VIEŠIESIEMS PIRKIMAMS IR PIRKIMAMS TAIKYTINI 
MINIMALŪS APLINKOS APSAUGOS KRITERIJAI, 
SĄRAŠAS

1. Popierius ir jo gaminiai.
2. Pakuotės.
3. Biuro įranga ir buitinė technika.
4. Kompiuteriai ir planšetės. 
5. Mobilieji telefonai.
6. Televizoriai ir monitoriai.
7. Baldai.
8. Maisto produktai ir maitinimo paslaugos. 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

9. Tekstilės gaminiai.
10. M ir N kategorijų kelių transporto priemonės:
10.1. M1, M2 ir N1 klasių transporto priemonės;
10.2. M3, N2 ir N3 klasių transporto priemonės.
11. Viešųjų erdvių, želdynų ir želdinių priežiūra ir tvarkymas:
11.1. dirvožemio savybes gerinančios medžiagos;
11.2. drėkinimo sistemos;
11.3. želdinių ir želdynų priežiūros motorinė technika.
12. Pastatų projektavimo paslaugos ir statybos darbai.
13. Statybinės medžiagos: 
13.1. mediena ir jos produktai;
13.2. dažai;
13.3. termoizoliacinės medžiagos;
13.4. gipso plokštės;
13.5. plytelės;
13.6. langai, stoglangiai ir išorinės įstiklintos durys.
14. Patalpų apšvietimas:
14.1. elektros lempos;
14.2. patalpų apšvietimo projektavimo paslaugos.
15. Vandens maišytuvai ir dušai. 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

16. Vandens šildytuvai.
17. Kelių projektavimo paslaugos ir statybos darbai, kelio elementai:
17.1. kelių projektavimo paslaugos ir jų statybos darbai;
17.2. kelio ženklai, ženklinimas ir triukšmo užtvaros;
17.3. gatvių apšvietimo įranga;
17.4. kelių eismo signalai.
18. Elektra. 
19. Kuras ir degalai. 
Papildyta punktu:
Nr. D1-17,
2024-01-16,
paskelbta TAR 2024-01-16, i. k. 2024-00619        

20. Padangos. 
Papildyta punktu:
Nr. D1-367,
2024-10-29,
paskelbta TAR 2024-10-29, i. k. 2024-18741        


Aplinkos apsaugos kriterijų taikymo, 
vykdant žaliuosius pirkimus, tvarkos 
aprašo 
2 priedas 


MINIMALŪS APLINKOS APSAUGOS KRITERIJAI


I SKYRIUS 
POPIERIUS IR JO GAMINIAI

1. Rašymo, spausdinimo ir kopijavimo popierius: 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
1.1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų;
1.2. gaminys turi būti nebalintas arba balintas nenaudojant chloro dujų.
11. Plonasis (higieninis) popierius: turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų ir turi būti nebalintas arba balintas nenaudojant chloro dujų. 
Papildyta punktu:
Nr. D1-17,
2024-01-16,
paskelbta TAR 2024-01-16, i. k. 2024-00619        

II SKYRIUS
PAKUOTĖS

2. Pakuotės: turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos:
	Eil. Nr.
	Pakuotės medžiaga
	Ženklinimas

	1.
	Stiklas
	GL (arba GL nuo 70 iki 79)

	2.
	Metalas
	FE (arba FE 40),
ALU (arba ALU 41)
Nuo 42 iki 49

	3.
	Popierius ar kartonas
	PAP (arba PAP nuo 20 iki 39)

	4.
	Medis ar kamštinė medžiaga
	FOR (arba FOR nuo 50 iki 59)

	5.
	Medvilnė ar džiutas
	TEX (arba TEX nuo 60 iki 69)

	6.
	Polietilentereftalatas
	PET arba PET 1

	7.
	Aukšto tankumo polietilenas
	HDPE (arba HDPE 2)

	8.
	Polivinilchloridas
	PVC (arba PVC 3)

	9.
	Žemo tankumo polietilenas
	LDPE (arba LDPE 4)

	10.
	Polipropilenas
	PP (arba PP 5)

	11.
	Polistirenas
	PS (arba PS 6)


Atitiktį reikalavimams įrodantys dokumentai: tiekėjo ar gamintojo dokumentai, įrodantys, kad pakuotės yra homogeniškos ir (ar) atitinkamai paženklintos, arba atitiktis standartams, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos. 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

III SKYRIUS
BIURO ĮRANGA IR BUITINĖ TECHNIKA

3. Biuro įranga ir buitinė technika: prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
Nr. D1-11,
2025-01-30,
paskelbta TAR 2025-01-30, i. k. 2025-01238            


IV SKYRIUS
KOMPIUTERIAI IR PLANŠETĖS

4. Kompiuteriai, nešiojamieji kompiuteriai ir planšetės:
4.1. prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
Nr. D1-11,
2025-01-30,
paskelbta TAR 2025-01-30, i. k. 2025-01238            

4.2. įranga turi turėti bent vieną standartinį USB C™ tipo lizdą (prievadą), skirtą keistis duomenimis ir pasižymintį atgaliniu suderinamumu su USB 2.0 atsižvelgiant į IEC 62680-1-3:2018 arba lygiavertį standartą;
4.3. bateriją turinčių produktų bandymais nustatyta baterijos būklė po 300 ciklų turi būti ≥ 80 proc. Bandymai atliekami pagal LST EN 61960-3 „Akumuliatoriai ir jų baterijos su šarminiais arba kitokiais nerūgštiniais elektrolitais. Ličio akumuliatoriai ir baterijos, skirti nešiojamajai įrangai. 3 dalis. Prizminiai ir cilindriniai ličio akumuliatoriai ir jų baterijos“ arba lygiavertį standartą.

V SKYRIUS
MOBILIEJI TELEFONAI

5. Mobilieji telefonai: 
5.1. produktui pagaminti naudojamose spausdintinėse plokštėse neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo ar rizikos frazę pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006 (toliau – Reglamentas (EB) Nr. 1272/2008), kancerogeninės (H350, H351), sukeliančios paveldimus genetinius defektus (H340, H341), veikiant ilgą laiką pakenkia kai kuriems organams (H372, H373), toksiškos reprodukcijai (H360D, H360F, H360FD), pavojingos vandens aplinkai (H400, H410);	
5.2. Neteko galios nuo 2024-02-01
Papunkčio naikinimas:
Nr. D1-17,
2024-01-16,
paskelbta TAR 2024-01-16, i. k. 2024-00619        

5.3. produktų bandymais nustatyta baterijos būklė po 300 ciklų turi būti ≥ 80 proc. Bandymai atliekami pagal LST EN 61960-3 „Akumuliatoriai ir jų baterijos su šarminiais arba kitokiais nerūgštiniais elektrolitais. Ličio akumuliatoriai ir baterijos, skirti nešiojamajai įrangai. 3 dalis. Prizminiai ir cilindriniai ličio akumuliatoriai ir jų baterijos“ arba lygiavertį standartą;
5.4. įrangos plastikinėse dalyse, kurių masė didesnė kaip 5 g, turi būti mažai halogenintų medžiagų. Kiekvienoje plastikinėje prietaiso dalyje turi būti mažiau kaip 1 000 ppm (0,1 proc. masės dalis) bromo ir mažiau kaip 1 000 ppm (0,1 proc. masės dalis) chloro.

VI SKYRIUS
TELEVIZORIAI IR MONITORIAI

6. Televizoriai ir monitoriai:
6.1. prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
Nr. D1-11,
2025-01-30,
paskelbta TAR 2025-01-30, i. k. 2025-01238            

6.2. produkte neturi būti gyvsidabrio;
6.3. plastikinėse detalėse neturi būti naudojamos cheminės medžiagos, klasifikuojamos priskiriant bet kurią iš nurodytų pavojingumo frazę pagal Reglamentą (EB) Nr. 1272/2008 (OL 2008 L 353, p. 1): kancerogeninės (H350), sukeliančios paveldimus genetinius defektus (H340), toksiškos reprodukcijai (H360F, H360FD, H360D, H360Df, H361f, H361fd, H360Df, H361d, H360Fd).

VII SKYRIUS
BALDAI

7. Baldai: 
7.1. ne mažiau kaip 80 proc. balduose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
7.2. visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ (toliau – LST EN ISO 11469) ar lygiavertį standartą;
7.3. jei baldo kamšalo sudėtyje naudojamos sintetinės poliesterio medžiagos, jų sudėtyje turi būti dalis perdirbtų medžiagų;
7.4. paviršiams dengti naudojamuose produktuose:
7.4.1. neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, 361f, 361d), pavojingos vandens aplinkai (H400, H410, H411), toksiškos ar labai toksiškos (H300, H301, H310, H311, H330, H331), kenkia organams (H370), veikdamos ilgą laiką pakenkia kai kuriems organams (H372);
7.4.2. neturi būti daugiau kaip 5 proc. masės lakiųjų organinių junginių (LOJ); 
7.4.3. neturi būti chromo (VI) junginių; 
7.4.4. formaldehido išmetamieji teršalai neturi viršyti 0,05 ppm.

VIII SKYRIUS
MAISTO PRODUKTAI IR MAITINIMO PASLAUGOS

8. Maisto produktai ir maitinimo paslaugos:
8.1. ne mažiau kaip 30 proc. perkamų maisto produktų (išskyrus skirtus gyvūnams) kiekio (kilogramais, litrais, vienetais) turi atitikti bent vieną iš šių minimalių aplinkos apsaugos kriterijų:
8.1.1. produktai turi turėti ekologinės gamybos (ekologiškam ir perėjimo prie ekologinės gamybos laikotarpio) produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus;
8.1.2. produktai turi atitikti 2024 m. balandžio 11 d. Europos Parlamento ir Tarybos reglamento (ES) 2024/1143 dėl vyno, spiritinių gėrimų ir žemės ūkio produktų geografinių nuorodų, taip pat dėl garantuotų tradicinių gaminių ir žemės ūkio produktų neprivalomų kokybės terminų, kuriuo iš dalies keičiami reglamentai (ES) Nr. 1308/2013, (ES) 2019/787 ir (ES) 2019/1753 ir panaikinamas Reglamentas (ES) Nr. 1151/2012, ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos);
8.1.3. produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP), ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus;
8.1.4. žuvys, moliuskai ir vėžiagyviai turi atitikti bent vieną iš 8.1.1–8.1.3 papunkčiuose išvardytų minimalių aplinkos apsaugos kriterijų arba būti sertifikuoti pagal tausios žvejybos ar darnios akvakultūros schemas ir paženklinti ekologiniais ženklais, pvz., „Aquaculture Stewardship Council“, „The Marine Stewardship Council“, „Best Aquaculture Practices“ arba kitu lygiaverčiu ekologiniu ženklu.
Jei maisto produktų pirkimo procedūros atliekamos dinaminių pirkimų sistemų pagrindu, pirkimo vykdytojas, siekdamas įgyvendinti 8.1 papunkčio nuostatą, maisto produktų kiekį gali skaičiuoti kiekviename konkrečiame dinaminės pirkimo sistemos pagrindu atliekamame pirkime,  nepriklausomai nuo to, ar pirkimas skaidomas į atskiras pirkimo objekto dalis, ar yra atliekamas pagal dinaminės pirkimo sistemos kategorijas;
8.2. teikiant maitinimo paslaugas naudojami maisto produktai turi atitikti minimalius aplinkos apsaugos kriterijus, nustatytus maisto produktams pagal 8.1 papunktį.
Atitiktį reikalavimams įrodantys dokumentai: (8.1.1–8.1.4 papunkčiams) ekologinės gamybos sertifikatai, skelbiami TRACES sistemoje, NKP gamintojų sertifikatai, skelbiami sertifikavimo įstaigų interneto svetainėse, dokumentai, įrodantys, kad produktai yra su saugomomis nuorodomis ir registruoti Europos Komisijos tvarkomame Sąjungos geografinių nuorodų registre arba Sąjungos garantuotų tradicinių gaminių registre, tausios žvejybos ar darnios akvakultūros sertifikatai arba kiti lygiaverčiai įrodymai. 
Punkto pakeitimai:
Nr. D1-367,
2024-10-29,
paskelbta TAR 2024-10-29, i. k. 2024-18741            

Skyriaus pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

IX SKYRIUS
TEKSTILĖS GAMINIAI

9. Tekstilės gaminiai (išskyrus darbo rūbus):  
Punkto pakeitimai:
Nr. D1-367,
2024-10-29,
paskelbta TAR 2024-10-29, i. k. 2024-18741            
9.1. minimalūs aplinkos apsaugos kriterijai tekstilės gaminiams, kurių bent 80 proc. masės sudaro austi, neausti arba megzti tekstilės pluoštai: 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
9.1.1. tekstilės pluoštuose neturi būti cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę; 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

9.1.2. tekstilės pluoštuose negali būti šių medžiagų:
	Medžiagų grupė
	Taikomi apribojimai medžiagoms
	Koncentracijos ribos
	Bandymo metodas

	1.	Azodažikliai

Taikymo sritis:
drabužiai, kurių
sudėtyje yra akrilo,
medvilnės,
poliamido ir vilnos
	Negalima naudoti azodažiklių, galinčių skilti į aromatinius aminus.
	Kiekvieno amino ne daugiau kaip 30 mg/kg
	LST EN ISO 14362-1 arba LST EN ISO 14362-3, arba lygiavertis bandymo metodas

	2.	Formaldehidas

Taikymo sritis:
visi drabužiai ir
interjero tekstilė,
kurių sudėtyje yra
natūralių pluoštų
	Formaldehido likučiams galutiniame gaminyje taikomos ribinės vertės:
-       kūdikiams ir vaikams iki 3 metų;
-       visi kiti produktai.
	Vaikų (0–3 m.) drabužiams – ne daugiau kaip 16 ppm

Visi kiti produktai – ne daugiau kaip 75 ppm
	LST EN ISO 14184-1 arba lygiavertis bandymo metodas

	3.     Pagalbinės medžiagos

Taikymo sritis:
visi tekstilės pluoštai
	Nurodytų medžiagų negali būti galutiniame gaminyje:
-       nonifenolio
-       oktifenolio
	Bendras kiekis  < 100 mg/kg
	

	
	-       nonilfenoletoksilatų
-       oktilfenolio etoksilatų
	Bendras kiekis  < 100 mg/kg
	ISO 18254-1 arba ISO 18254-2, arba lygiavertis bandymo metodas

	4.     Dangos, laminatai ir membranos 

Taikymo sritis:
jei integruota į tekstilės pluoštų struktūrą
	Dangos, plastizolio raštų, laminatų, membranų ir plastiko priedų sudėtyje negali būti šių ftalatų:
-       DEHP (bis-(etiheksil)ftalato)
-       BBP (butilbenzilftalato)
-       DBP (dibutilftalato)
-       DMEP (bis-2-metoksietilftalato)
-       DIBP (diizobutilftalato)
-       DIHP (Di-C6-8 šakotųjų alkiftalatų)
-       DHNUP (Di-C7-11 šakotųjų alkilftalatų)
-       DHP (di-n-heksilftalatų)
	Bendras kiekis ne daugiau kaip 0,10 proc. bendro produkto masės
	LST EN ISO 14389 arba lygiavertis bandymo metodas.



Atitiktį reikalavimams įrodantys dokumentai: (9.1.1 ir 9.1.2 papunkčiams) bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas. 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
Nr. D1-367,
2024-10-29,
paskelbta TAR 2024-10-29, i. k. 2024-18741            

9.2. minimalūs aplinkos apsaugos kriterijai taikomi tekstilės gaminiams, kuriuose:	  
9.2.1. naudojamas poliesterio pluoštas turi būti 100 proc. pagamintas iš perdirbtų atliekų;
9.2.2. naudojamas medvilnės pluoštas turi atitikti bent vieną iš šių minimalių aplinkos apsaugos kriterijų:
9.2.2.1. sudarytas iš ne mažiau kaip 20 proc. organiškai išgautos medvilnės pagal nustatytus reikalavimus 2007 m. birželio 28 d. Tarybos reglamentu (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91;
9.2.2.2. sudarytas iš ne mažiau kaip 10 proc. perdirbtos medvilnės pluošto
9.2.2.3. Neteko galios nuo 2024-11-01
Papunkčio naikinimas:
Nr. D1-367,
2024-10-29,
paskelbta TAR 2024-10-29, i. k. 2024-18741        
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

X SKYRIUS
M IR N KATEGORIJŲ KELIŲ TRANSPORTO PRIEMONĖS

10. M1, M2 ir N1 kategorijų transporto priemonių įsigijimas, nuoma arba finansinė nuoma (lizingas):
10.1. transporto priemonė turi atitikti bent vieną iš šių minimalių aplinkos apsaugos kriterijų:
10.1.1. atliekant pirkimus Lietuvos Respublikos alternatyviųjų degalų įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 3, 4 ir 5 dalyse pirkimams nustatytus reikalavimus, perkama transporto priemonė suprantama kaip apibrėžta Alternatyviųjų degalų įstatymo 2 straipsnio 23 ir (ar) 36 dalyse, išskyrus šio įstatymo 15 straipsnio 7 dalyje nurodytas transporto priemones;
10.1.2. kitais pirkimų atvejais transporto priemonė turi atitikti 10.1.1 papunkčio reikalavimus arba šiuos reikalavimus, išskyrus Alternatyviųjų degalų įstatymo 15 straipsnio 7 dalyje nurodytas transporto priemones:
10.1.2.1. transporto priemonės išmetamas anglies dioksido (CO2) kiekis, išmatuotas pagal 2007 m. birželio 20 d. Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo, atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių („Euro 5“ ir „Euro 6“) su visais pakeitimais (toliau – Reglamentas (EB) Nr. 715/2007) ir jo įgyvendinimo priemonėmis, M1 kategorijos transporto priemonėms neturi viršyti 95 g/km, M2 ir N1 kategorijos transporto priemonėms neturi viršyti 147 g/km;
10.1.2.2. realiomis važiavimo sąlygomis transporto priemonės išmetamų teršalų kiekis neviršija 80 procentų ribinės vertės (neatsižvelgiant į taikomą atitikties faktorių ir (ar) matavimo metodo paklaidą), nustatytos Reglamente (EB) Nr. 715/2007.

11. M3, N2 ir N3 kategorijų transporto priemonių įsigijimas, nuoma arba finansinė nuoma (lizingas):
11.1. transporto priemonė atitinka vieną iš šių minimalių aplinkos apsaugos kriterijų:
11.1.1. atliekant pirkimus Alternatyviųjų degalų įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 3, 4 ir 5 dalyse pirkimams nustatytus reikalavimus, perkama transporto priemonė suprantama kaip apibrėžta Alternatyviųjų degalų įstatymo 2 straipsnio 23 ir (ar) 36 dalyse, išskyrus Alternatyviųjų degalų įstatymo 15 straipsnio 7 dalyje nurodytas transporto priemones;
11.1.2. kitais pirkimų atvejais transporto priemonė turi atitikti 11.1.1 papunkčio reikalavimus arba atitikti ne mažesnį kaip „Euro 6“ teršalų išmetimo standartą, išskyrus Alternatyviųjų degalų įstatymo 15 straipsnio 7 dalyje nurodytas transporto priemones.


XI SKYRIUS
VIEŠŲJŲ ERDVIŲ, ŽELDYNŲ IR ŽELDINIŲ PRIEŽIŪRA IR TVARKYMAS

12. Dirvožemio savybes gerinančios medžiagos: trąšos ir dirvožemį gerinančios priemonės turi būti įsigyjamos pagal Valstybinės augalininkystės tarnybos patvirtintą trąšų ir dirvožemio gerinimo priemonių, tinkamų naudoti ekologinėje gamyboje, sąrašą, paskelbtą Valstybinės augalininkystės tarnybos interneto svetainėje www.vatzum.lt.
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

13. Drėkinimo sistemos: drėkinimo sistemoje turi būti reguliuojamas paskirstomo vandens kiekis, įdiegtas laikmatis ir dirvos drėgnumą matuojantis prietaisas norint efektyviai programuoti vandens paskirstymą ir laistymo trukmę.

14. Želdinių ir želdynų priežiūros motorinė technika:
14.1. technika turinti vidaus degimo variklį ar elektros variklį turi atitikti bent vieną iš šių minimalių aplinkos apsaugos kriterijų:
14.1.1. ne mažesnį kaip „Euro 6“ standartą, nustatytą Reglamentu (EB) Nr. 715/2007;
14.1.2. standartą „Euro VI“, nustatytą 2009 m. birželio 18 d. Europos Parlamento ir Tarybos reglamentu (EB) Nr. 595/2009 dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamų teršalų kiekį („Euro VI“) ir dėl galimybės naudotis transporto priemonių remonto ir priežiūros informacija, iš dalies keičiantis Reglamentą (EB) Nr. 715/2007 ir Direktyvą 2007/46/EB, panaikinantis Direktyvas 80/1269/EEB, 2005/55/EB ir 2005/78/EB;
14.1.3. V etapo variklių tipo reikalavimus, nustatytus 2016 m. rugsėjo 14 d. Europos Parlamento ir Tarybos reglamentu (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB;
14.1.4. akumuliatoriumi ar elektra varoma technika, kuri neišmeta teršalų.

XII SKYRIUS
PASTATŲ PROJEKTAVIMO PASLAUGOS IR STATYBOS DARBAI

15. Pastatų projektavimo paslaugos ir jų statybos darbai:
15.1. kai perkamos pastatų projektavimo paslaugos, projekte turi būti numatyta, kad statyboje naudojamos statybinės medžiagos atitiktų minimalius aplinkos apsaugos kriterijus (XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“);
15.2. kai perkamos ypatingųjų ir neypatingųjų statinių kategorijai priskiriamų naujos statybos visuomeninės paskirties pastatų projektavimo paslaugos, pagal Lietuvos Vyriausybės      2023 m. liepos 19 d. nutarimo Nr. 582 „Dėl medienos ir kitų organinių medžiagų iš atsinaujinančių gamtos išteklių pagrindu pagamintų statybos produktų naudojimo visuomeninės paskirties pastatuose“ nuostatas, pastatas turi būti projektuojamas taikant aplinkos ministro patvirtintą Medienos ir kitų organinių medžiagų iš atsinaujinančių gamtos išteklių pagrindu pagamintų statybos produktų naudojimo visuomeninės paskirties pastatuose nustatymo metodiką;
15.3. nauji ypatingųjų statinių kategorijai priskiriami negyvenamosios paskirties pastatai, kuriems taikomi Lietuvos Respublikos statybos įstatyme ir Lietuvos Respublikos aplinkos ministro 2016 m. lapkričio 11 d. įsakyme Nr. D1-754 „Dėl statybos techninio reglamento STR 2.01.02:2016 „Pastatų energinio naudingumo projektavimas ir sertifikavimas“ patvirtinimo“ nustatyti privalomi minimalūs energinio naudingumo reikalavimai, turi būti projektuojami ir statomi taip, kad projektavimo, statybos ir naudojimo etapuose būtų užtikrinta atitiktis pirkimo vykdytojo pasirinktam pastato tvarumo lygiui pagal pirkimo vykdytojo pasirinktą pastatų tvarumo vertinimo sistemą (-as);
15.4. tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus; atliekant kitus pirkimus lygiaverčiai įrodymai priimami, tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).
Atitiktį reikalavimui įrodantis dokumentas – nepriklausomos įstaigos išduotas sertifikatas. Pirkimo vykdytojas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Pirkimo vykdytojas, atlikdamas supaprastintą pirkimą, priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus, ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus; atliekant kitus pirkimus lygiaverčiai įrodymai priimami, tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką. 
Punkto pakeitimai:
Nr. D1-11,
2025-01-30,
paskelbta TAR 2025-01-30, i. k. 2025-01238            

XIII SKYRIUS
STATYBINĖS MEDŽIAGOS 

16. Mediena ir jos produktai:
16.1. ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
16.2. plokštėse, kuriose yra formaldehido rišamųjų medžiagų, formaldehido emisija į atmosferą E1 klasės plokštėms turi būti ne didesnė kaip 0,124 mg/m3 oro pagal bandymo metodą LST EN 13986 „Medienos skydai, naudojami statybinėms konstrukcijoms. Charakteristikos, atitikties įvertinimas ir ženklinimas“ (arba lygiavertį standartą) arba formaldehido koncentracija turi būti ne didesnė kaip 0,1 ppm pagal bandymo metodą LST EN 717-1 „Medienos skydai. Formaldehido išsiskyrimo nustatymas. 1 dalis. Formaldehido išsiskyrimo nustatymas kameros metodu“ (arba lygiavertį standartą).
161. Visuomeninės paskirties pastatų, suprojektuotų pagal 15.1 ir 15.2 papunkčiuose nustatytus minimalius aplinkos apsaugos kriterijus (XII skyrius „Pastatų projektavimas ir statybos darbai“), statyboje: ne mažiau kaip pusę išlaidų statybos produktams sudaro išlaidos produktams, kurie turi aplinkosaugines produktų deklaracijas pagal LST EN 15804 „Statinių tvarumas. Aplinkosauginės produktų deklaracijos. Pagrindinės taisyklės, taikomos statybos produktų kategorijoms“ arba lygiavertį standartą ir (ar) LST EN ISO 14025:2010 „Aplinkosauginiai ženklai ir aplinkosauginės deklaracijos. III tipo aplinkosauginės deklaracijos. Principai ir procedūros“ arba lygiavertį standartą. 
Papildyta punktu:
Nr. D1-367,
2024-10-29,
paskelbta TAR 2024-10-29, i. k. 2024-18741        
Punkto pakeitimai:
Nr. D1-11,
2025-01-30,
paskelbta TAR 2025-01-30, i. k. 2025-01238            

17. Dažai:
17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:
	Eil. Nr.
	Produkto aprašymas
	LOJ ribinė vertė, g/l (įskaitant vandenį)

	1.
	Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos
	15

	2.
	Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos
	60

	3.
	Išorinių sienų mineraliniam pagrindui skirtos dangos
	30

	4.
	Vidaus ir (ar) išorės apdailos ir padengimo dažai medienai ir metalui
	90

	5.
	Vidaus apdailos lakai ir medienos beicai, įskaitant neskaidrius medienos beicus
	75

	6.
	Išorės apdailos lakai ir medienos beicai, įskaitant neskaidrius medienos beicus
	90

	7.
	Vidaus ir išorės plonasluoksniai medienos beicai 
	75

	8.
	Gruntai ir rišamieji gruntai 
	15

	9.
	Rišamieji gruntai
	15

	10.
	Vienkomponentės dangos dengimo medžiagos
	100

	11.
	Dvikomponentės reaktyviosios dangos, skirtos specialiam galutiniam naudojimui (pvz., grindims) 
	100

	12.
	Dekoratyvinės dangos
	90

	13.
	Antikoroziniai dažai 
	80



17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059). 

18. Termoizoliacinės medžiagos:
18.1. produktas neturi išskirti šių cheminių medžiagų:
18.1.1. fluorintų šiltnamio efektą sukeliančių dujų pagal Europos Parlamento ir Tarybos reglamentą (EB) Nr. 842/2006 dėl fluorintų šiltnamio efektą sukeliančių dujų; 
18.1.2. pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H411);
18.2. produktų, pagamintų medienos pagrindu (pvz., kamštinė medžiaga, celiuliozė), gamyboje naudojama mediena ar jos dalis turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.

19. Gipso plokštės:
19.1. gipso plokščių sudėtyje turi būti ne mažiau kaip 2 proc. perdirbtų medžiagų;
19.2. gipso plokščių gamybai naudojamas popierius turi būti pagamintas iš 100 proc. perdirbto popieriaus plaušų ar ne daugiau kaip 5 proc. pirminės medienos plaušų, gautų iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas, kita dalis – iš perdirbto popieriaus plaušų.

20. Plytelės: 
20.1. produkto žaliavoje neturi būti pavojingų cheminių medžiagų ar jų junginių, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd,), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413), pavojingos ozono sluoksniui (EUH059);
20.2. glazūruotų plytelių prieduose naudojamo švino, kadmio ir stibio (arba jų junginių) turi būti ne daugiau kaip:
	Eil.
Nr.
	Pavadinimas
	Ribinė vertė,
proc. nuo glazūrų svorio

	1.
	Švinas (Pb)
	0,5

	2.
	Kadmis (Cd)
	0,1

	3.
	Stibis (Sb)
	0,25



21. Langai, stoglangiai ir išorinės įstiklintos durys:
21.1. ne mažiau kaip 80 proc. langų gamybai naudojamos medienos turi būti gauta iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
21.2. visose plastikinėse detalėse, kurių masė ≥ 50 g, švino ar kadmio junginiai neturi viršyti 100 ppm;
21.3. visos plastikinės detalės, kurių masė ≥ 50 g, turi būti paženklintos pagal LST EN ISO 11469 ar lygiavertį standartą;
21.4. produkte neturi būti naudojamas  poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 (per 100 metų laikotarpį);
21.5. produktas,  naudojamas normaliomis naudojimo sąlygomis, neturi išskirti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Europos Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413).

XIV SKYRIUS
PATALPŲ APŠVIETIMAS

22. Elektros lempos: prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Punkto pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
Nr. D1-11,
2025-01-30,
paskelbta TAR 2025-01-30, i. k. 2025-01238            

23. Patalpų apšvietimo projektavimo paslaugos:
23.1. jeigu patalpų apšvietimo įranga montuojama visame pastate, didžiausią visame pastate vartojamą apšvietimo galią padalijus iš bendro grindų ploto gauta vertė neturi viršyti šių verčių:
	Eil.
Nr.
	Pastatų paskirtis
	Apšvietimo galios tankis, W/m2

	1.
	Garažų
	2,5

	2.
	Administracinė (teismas, paštas)
	14

	3.
	Kultūros (parodų centrai, muziejai, salės)
	9

	4.
	Specialioji (priešgaisrinių ir gelbėjimo tarnybų)
	12

	5.
	Mokslo (profesinės ir aukštosios mokyklos) 
	13

	6.
	Gydymo 
	12

	7.
	Kultūros (bibliotekos, skaityklos)
	12

	8.
	Administracinė (pertvaromis atskirtos darbo vietos )
	13

	9.
	Administracinė (darbo patalpa be pertvarų)
	11

	10.
	Specialioji (policija)
	14

	11.
	Specialioji (kalėjimai, tardymo izoliatoriai, pataisos darbų kolonijos)
	9

	12.
	Sporto (salės, klubai) 
	9

	13.
	Gyvenamosios
	11

	14.
	Gyvenamosios (tik bendro naudojimo) patalpos
	6

	15.
	Mokslo (bendrojo lavinimo mokyklos
	8

	16.
	Kultūros (kita)
	13



23.2. jeigu patalpų apšvietimo įranga montuojama pavienėje zonoje arba tik pastato dalyje, didžiausią toje zonoje vartojamą apšvietimo įrangos galią padalijus iš bendro šios zonos grindų ploto ir 100 apšvietos vienetų (100 liuksų) gauta vertė neturi viršyti šių verčių:
	Nr.
	Patalpų paskirtis
	Normuotasis apšvietimo galios tankis
(W/m2/100 lx)

	1.
	Gyvenamoji (miegamieji)
	7,5

	2.
	Maitinimo (valgyklos)
	3,5

	3.
	Garažų
	2,2

	4.
	Gyvenamoji (bendrojo naudojimo patalpos, įskaitant liftus ir laiptines)
	3,2

	5.
	Kultūros (salės, konferencijų patalpos) 
	2,8

	6.
	Sporto (salės)
	2,8

	7.
	Gydymo (ligoninės palatos ir apžiūros patalpos)
	4

	8.
	Gyvenamoji (virtuvė, valgomasis)
	5

	9.
	Maitinimo (restoranų virtuvės) 
	2,8

	10.
	Mokslo (laboratorijos)
	2,8

	11.
	Kultūros (bibliotekos)
	3,2

	12.
	Poilsio (didelio ploto patalpos)
	6

	13.
	Poilsio (mažo ploto patalpos)
	7,5

	14.
	Administracinės (darbo patalpa be pertvarų)
	2,3

	15.
	Administracinės (pertvaromis atskirtos darbo vietos )
	3

	16.
	Gamybos 
	3,2

	17.
	Administracinės (pašto patalpos) 
	3,2

	18.
	Specialioji (kalėjimo kameros)
	4

	19.
	Viešbučių (priimamasis)
	4

	20.
	Poilsio (kambariai, tualetų ir vonios patalpos)
	5



23.3. patalpose, kuriose nėra natūralaus apšvietimo, apšvietimo įrangoje privalo būti įdiegti judesio davikliai ar (ir) sumontuotos laiko relės, išjungiančios apšvietimo įrangą, kai patalpoje nėra žmonių;
23.4. bendrojo naudojimo patalpose, kuriose yra natūralus apšvietimas, apšvietimo įranga turi būti automatinė, kad apšvietimas būtų įjungiamas, stiprinamas ir prislopinamas priklausomai nuo natūralios šviesos srauto, arčiausiai langų esančią apšvietimo įrangą turi būti galima išjungti atskirai. 


XV SKYRIUS
VANDENS MAIŠYTUVAI IR DUŠAI

24. Vandens maišytuvai ir dušai:
24.1. vandens maišytuvai ir dušai turi turėti momentinio vandens panaudojimo trukmės ribojimo galimybę vadovaujantis bent vienu iš šių minimalių aplinkos apsaugos kriterijų: 
24.1.1. trukmės kontrolės sistema: nustatyta ilgiausia vandens tekėjimo trukmė maišytuvais turi neviršyti 15 sekundžių, dušais – 35 sekundžių. Gaminys turi būti suprojektuotas taip, kad montuotojas galėtų nustatyti tekėjimo trukmę atsižvelgdamas į planuojamą gaminio naudojimo būdą;
24.1.2. davikliais valdoma sistema: santechnikos įtaisų su davikliu išjungimo atidėjimas baigus leisti vandenį maišytuvais turi neviršyti 2 sekundžių, dušais – 3 sekundžių. Santechnikos įtaisuose su davikliu turi būti įmontuotas „techninis saugumo elementas“, kuris būtų iš anksto nustatytas išjungti įtaisą ne vėliau kaip po 2 minučių, kad būtų išvengta avarijos ar nuolatinio vandens tekėjimo iš maišytuvo arba dušo, kai jie nenaudojami. 
Skyriaus pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            

XVI SKYRIUS
VANDENS ŠILDYTUVAI

25. Vandens šildytuvai (<400 kW):
25.1. prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Papunkčio pakeitimai:
Nr. D1-17,
2024-01-16,
paskelbta TAR 2024-01-16, i. k. 2024-00619            
Nr. D1-11,
2025-01-30,
paskelbta TAR 2025-01-30, i. k. 2025-01238            

25.2. gaminiui turi būti suteikiama ne trumpesnė kaip 4 metų taisymo arba pakeitimo garantija.

XVII SKYRIUS
KELIŲ PROJEKTAVIMO PASLAUGOS IR STATYBOS DARBAI, KELIO ELEMENTAI

26. Kelių projektavimo paslaugos ir jų statybos darbai: 
26.1. tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus, kitų pirkimų atvejais lygiaverčiai įrodymai priimami, tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). 
Atitiktį reikalavimui įrodantys dokumentai: nepriklausomos įstaigos išduotas sertifikatas. Pirkimo vykdytojas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Pirkimo vykdytojas, atlikdamas supaprastintą pirkimą priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus, o kitų pirkimų atvejais lygiaverčiai įrodymai priimami, tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką;
26.2. kelių naujos statybos, rekonstravimo, kapitalinio remonto projektavimo paslaugoms ir (ar) statybos darbams taikomi ne mažiau kaip du iš šių minimalių aplinkos apsaugos kriterijų:  
26.2.1. pasirinktinai kelio dangos konstrukcijos sluoksniui panaudoti ne mažiau kaip vieną antrinio arba pakartotinio panaudojimo medžiagą ir (ar) perdirbtą medžiagą, ir (ar) nepavojingąją atlieką, ir (ar) šalutinį gamybos produktą, ir (ar) iš atsinaujinančių šaltinių pagamintą medžiagą, ir (ar) žemesnės anglies dvideginio emisijos medžiagą, kurios atitinka numatytai paskirčiai keliamus techninius reikalavimus, arba įrodytas tų medžiagų tinkamumas numatytai taikymo paskirčiai pagal nustatytus minimalius aplinkos apsaugos kriterijus:
26.2.1.1. medžiagos ar produkto minimalus kiekis turi atitikti nustatytas vertes šioje lentelėje:
	Kelio dangos konstrukcijos sluoksnis

	Mažiausias užpildų ir priedų kiekis iš perdirbtų medžiagų, nepavojingų atliekų ir (ar) šalutinių gamybos produktų, proc.
	Mažiausias antrinio panaudojimo užpildų ir kelių tiesimo medžiagų (kitam kelio konstrukcijos sluoksniui) kiekis, proc.
	Mažiausias pakartotinio panaudojimo užpildų ir kelių tiesimo medžiagų (tam pačiam kelio dangos konstrukcijos sluoksniui) kiekis, proc.

	Asfalto apatinis sluoksnis ir asfalto pagrindo dangos
	0,3
	15,0 
	5,0

	Asfalto pagrindas 
	1,0
	15,0
	5,0 

	Pagrindas su rišikliais, šaltai regeneruotas pagrindas
	1,0
	25,0
	15,0

	Pagrindas be rišiklių,
kelkraščių apatinis ir viršutinis sluoksniai
	15,0
	15,0
	15,0

	Žemės sankasa ir pylimai
	15,0
	15,0
	-

	Apdorota žemės sankasa
	1,5
	-
	-

	Pastabos:
1. Pirkimo vykdytojas, atsižvelgdamas į statinio ir statybos darbų rūšį, esamo statinio konstrukcijas, medžiagas, kitų kelio elementų kiekį ir sudėtį, turi planuoti racionalų ir kuo didesnį šių medžiagų kiekį panaudoti naujo statinio statybai ar atnaujinimui. Naujo statinio statybai, rekonstravimui ar kapitaliniam remontui galima numatyti galimybę naudoti pakartotinio panaudojimo medžiagas arba antrinio panaudojimo medžiagas iš kitų statinių ir (ar) statybų. Jeigu pirkimo vykdytojas aplinkos apsaugos kriterijų nustato kaip pasiūlymų vertinimo kriterijų, papildomo balo reikšmingumas (dydis) turėtų būti siejamas su kuo didesnio kiekio antrinio panaudojimo ir pakartotinio panaudojimo medžiagų, perdirbtų medžiagų, nepavojingų atliekų ir (ar) šalutinių gamybos produktų panaudojimu, užtikrinant reikalaujamą kelio infrastruktūros patvarumą, taip pat nurodant maksimalias reikšmes, kurias viršijus papildomi balai nebus suteikiami.
2. Jei pagrįstais skaičiavimais, bandymais, stebėjimais arba būvio ciklo analize (vadovaujantis Tvarkos aprašo 2 priedo 26.2.2 papunkčiu) įrodoma, kad pakartotinio panaudojimo medžiagų arba antrinio panaudojimo medžiagų taikymas gali sukelti didesnę taršą arba sumažinti naudojimo trukmę, gali būti taikomi mažesni nei lentelėje nurodyti mažiausi medžiagų kiekiai.
3. Dangos konstrukcijai įrengti naudotini medžiagų pavyzdžiai, pasirenkant:
3.1. medžiagos, gautos perdirbus ar kitaip panaudojus atliekas, ir kurios atitinka Atliekų tvarkymo įstatyme ir kituose teisės aktuose nustatytus kriterijus ir sąlygas dėl atliekų nebelaikymo atliekomis: padangų gumos granulės, stiklo granulės, plastiko granulės, iš perdirbtų inertinių statybinių atliekų gaunama statyboje naudojama grūdėta medžiaga;
3.2. atliekų deginimo įrenginiuose susidarę nepavojingieji pelenai ir šlakas, kt.;
3.3. šalutiniai gamybos produktai, atitinkantys Atliekų tvarkymo įstatyme ir kituose teisės aktuose nustatytus medžiagų ar daiktų priskyrimo prie šalutinių produktų sąlygas ir kriterijus: betonas, medienos plaušas, naudotas asfalto granules ir kt.;
3.4. antrinio panaudojimo užpildus ir kelių tiesimo medžiagas (angl. recycling): naudoto asfalto granulės, naudoti nesurištieji mišiniai ir kt. taikant šaltojo regeneravimo, karštojo regeneravimo ir kitus technologinius būdus kitam kelio dangos konstrukcijos sluoksniui;
3.5. pakartotinio panaudojimo užpildus ir kelių tiesimo medžiagas (angl. re-use): naudoto asfalto granulės, naudoti nesurištieji mišiniai ir kt. taikant šaltojo regeneravimo, karštojo regeneravimo ir kitus technologinius būdus tam pačiam kelio konstrukcijos sluoksniui.
4. Pritaikius 26.2.1.1 papunktyje nustatytus minimalius aplinkos apsaugos kriterijus ne mažiau kaip dviem kelio dangos konstrukcijos sluoksniams, laikytina, kad 26.2 papunktis įgyvendintas. 



26.2.1.2. turi būti panaudota ne mažiau kaip 20 proc. šiltųjų asfalto mišinių (t. y. sumažintos temperatūros karštųjų asfalto mišinių, kurių gamybos temperatūra yra ne mažiau kaip 20 °C mažesnė už karštųjų asfalto mišinių) nuo viso numatyto naudoti asfalto mišinio kiekio.
Atitiktį įrodantys dokumentai: gamintojo ir (ar) tiekėjo techniniai dokumentai, įrodantys, kad šiltieji asfalto mišiniai atitinka techninius reikalavimus pagal AB Lietuvos automobilių kelių direkcijos generalinio direktoriaus 2024 m. vasario 14 d. įsakymą Nr. VE-29 „Dėl Automobilių kelių asfalto mišinių techninių reikalavimų aprašo TRA ASFALTAS 24 patvirtinimo“ ir Lietuvos automobilių kelių direkcijos prie susisiekimo ministerijos direktoriaus 2012 m. gruodžio 18 d. įsakymą Nr. V-462 „Dėl Asfalto mišinių temperatūros mažinimo metodinių nurodymų MN ATM 12 patvirtinimo“;
26.2.2. nustatyti anglies dioksido pėdsaką (CO2) arba poveikio aplinkai rodiklius (visuotinio atšilimo indeksas (GWP) ir kt.) pagal LST EN 15643 „Statinių tvarumas. Pastatų ir inžinerinių statinių vertinimo schema“ arba lygiavertį standartą, LST EN 17472 „Statinių tvarumas. Inžinerinių statinių tvarumo vertinimas. Skaičiavimo metodai“ arba lygiavertį standartą;
26.2.3. ne mažiau kaip pusę išlaidų statybos produktams sudaro išlaidos produktams, kurie turi aplinkosaugines produktų deklaracijas pagal LST EN 15804 „Statinių tvarumas. Aplinkosauginės produktų deklaracijos. Pagrindinės taisyklės, taikomos statybos produktų kategorijoms“ arba lygiavertį standartą ir (ar) LST EN ISO 14025:2010 „Aplinkosauginiai ženklai ir aplinkosauginės deklaracijos. III tipo aplinkosauginės deklaracijos. Principai ir procedūros“ arba lygiavertį standartą;
26.3. atsižvelgiant į kelių statybos projektą turi būti numatyti minimalūs aplinkos apsaugos kriterijai kelio elementams, išvardytiems šio skyriaus 27–29 punktuose („Kelio ženklai, ženklinimas ir triukšmo užtvaros“, „Gatvių apšvietimo įranga“, „Kelių eismo signalai“). 
Papildyta papunkčiu:
Nr. D1-11,
2025-01-30,
paskelbta TAR 2025-01-30, i. k. 2025-01238        

Punkto pakeitimai:
Nr. D1-367,
2024-10-29,
paskelbta TAR 2024-10-29, i. k. 2024-18741            

27. Kelio ženklai, ženklinimas ir triukšmo užtvaros:
27.1. kelio ženklams naudojami produktai turi būti sudaryti panaudojant antrinio panaudojimo medžiagas, ir (ar) pakartotinio panaudojimo medžiagas, ir (ar) perdirbtas medžiagas, jeigu tai neprieštaraujama galiojantiems kelio ženklams taikomiems standartams;
27.2. keliui ženklinti naudojamų produktų ir gaminių lakieji organiniai junginiai neturi viršyti 150 g/l; stiklo granulėse ir kitose sudėtinėse medžiagose pavojingų elementų (arseno, stibio ir švino) koncentracija negali būti didesnė kaip 200 ppm, jeigu tai neprieštarauja galiojantiems kelių ženklinimui taikomiems standartams; 
Papunkčio pakeitimai:
Nr. D1-367,
2024-10-29,
paskelbta TAR 2024-10-29, i. k. 2024-18741            

27.3. triukšmo užtvarų sistemai įrengti naudojami produktai, medžiagos ir gaminiai turi būti pagaminti panaudojant antrinio panaudojimo medžiagas ir (ar) pakartotinio panaudojimo medžiagas, ir (ar) perdirbtas medžiagas, jeigu tai neprieštaraujama galiojantiems triukšmo užtvaroms taikomiems standartams.

28. Gatvių apšvietimo įranga:
28.1. jeigu perkama LED (angl. Light Emitting Diode – šviesą skleidžiantis diodas) gatvių apšvietimo įranga, ji turi būti 100 proc. (vienetais) LED;
28.2. jeigu perkama ne LED gatvių apšvietimo įranga, ji turi būti:
28.2.1. aukšto slėgio natrio lempų, kurių spalvų perteikimo indeksas Ra < 60, vardinis šviesinis veiksmingumas turi atitikti:
	Eil. 
Nr.
	Nominalioji lempos galia, W
	Vardinis lempos veiksmingumas, lm/W,
skaidriosios lempos
	Vardinis lempos veiksmingumas, lm/W,
neskaidriosios lempos

	1.
	W ≤ 45
	≥ 62
	≥ 60

	2.
	45 < W ≤ 55
	≥ 80
	≥ 70

	3.
	55 < W ≤ 75
	≥ 91
	≥ 82

	4.
	75 < W ≤ 105
	≥ 105
	≥ 95

	5.
	105 < W ≤ 155
	≥ 114
	≥ 107

	6.
	155 < W ≤ 255
	≥ 125
	≥ 120

	7.
	255 < W 
	≥ 138
	≥ 133



28.2.2.	metalų halogenų lempų, kurių spalvų perteikimo indeksas Ra < 80, vardinis šviesinis veiksmingumas turi atitikti:
	Nr.
	Nominalioji lempos galia, W
	Vardinis lempos veiksmingumas, lm/W,
skaidriosios lempos
	Vardinis lempos veiksmingumas, lm/W,
neskaidriosios lempos

	1.
	W ≤ 55
	≥ 85
	≥ 80

	2.
	55 < W ≤ 75
	≥ 100
	≥ 85

	3.
	75 < W ≤ 105
	≥ 105
	≥ 90

	4.
	105 < W ≤ 155
	≥ 110
	≥ 95

	5.
	155 < W ≤ 255
	≥ 100
	≥ 92

	6.
	255 < W 
	≥ 92
	≥ 100



28.2.3. metalų halogenų lempų, kurių spalvų perteikimo indeksas Ra ≥ 80, vardinis šviesinis veiksmingumas turi atitikti:
	Nr. 
	Nominalioji lempos galia, W
	Vardinis lempos veiksmingumas, lm/W,
skaidriosios lempos
	Vardinis lempos veiksmingumas, lm/W,
neskaidriosios lempos

	1.
	W ≤ 55
	≥ 85
	≥ 65

	2.
	55 < W ≤ 75
	≥ 94
	≥ 70

	3.
	75 < W ≤ 105
	≥ 95
	≥ 75

	4.
	105 < W ≤ 155
	≥ 96
	≥ 75

	5.
	155 < W ≤ 255
	≥ 97
	≥ 80

	6.
	255 < W 
	≥ 98
	≥ 80



28.2.4. mažiausias didelio intensyvumo išlydžio lempų balastinių įtaisų veiksmingumas turi atitikti:
	Nr.
	Nominalioji lempos galia, W
	Mažiausias balastinio įtaiso veiksmingumas, ƞ balastinio įtaiso, proc.

	1.
	W < 30
	70

	2.
	30 < W ≤ 75
	80

	3.
	75 < W ≤ 105
	82

	4.
	105 < W ≤ 405
	86

	5.
	W > 405
	91



28.2.5. lempų šviesos srauto išlaikymo faktorių (angl. Lamp Lumen Maintenance Factor, LLMF) ir lempos negendamumo faktorių (angl. Lamp Survival Factors, LSF) reikšmės turi atitikti:
	Nr.
	Veikimo trukmė, h
	2 000
	4 000
	8 000
	16 000

	1.
	LLMF
	0,98
	0,97
	0,95
	0,92

	2.
	LSF
	0,99
	0,98
	0,95
	0,92



28.2.6. didelio intensyvumo išlydžio lempose gyvsidabrio neturi būti daugiau kaip:
	Nr.
	Lempos tipas

	mg/vnt.

	1.
	Aukšto slėgio natrio lempos (W ≤ 155)
	25

	2.
	Aukšto slėgio natrio lempos ( 155 < W ≤ 405)
	30

	3.
	Aukšto slėgio natrio lempos (W > 405)
	40

	4.
	Metalų halogenų lempos (W ≤ 95)
	5

	5.
	Metalų halogenų lempos (95 < W ≤ 245)
	15

	6.
	Metalų halogenų lempos (W > 245)
	30



28.2.7. mažiausias didelio intensyvumo išlydžio lempų balastinių įtaisų veiksmingumas turi atitikti:
	Nr.
	Nominalioji lempos galia, W
	Mažiausias balastinio įtaiso 
veiksmingumas, ƞ balastinio įtaiso, proc.

	1.
	W ≤ 100
	85

	2.
	100 < W 
	92



29. Kelių eismo signalai: kelių eismo signalai ir šviesoforai turi būti 100 proc. (vienetais) LED (angl. Light Emitting Diode – šviesą skleidžiantis diodas).

XVIII SKYRIUS
ELEKTRA

30. Elektra: Elektra pagaminta iš atsinaujinančių energijos išteklių. 

XIX SKYRIUS
KURAS IR DEGALAI

31. Kuras (išskyrus gamtines dujas ir šildymui ar maisto ruošai naudojamas suskystintas naftos dujas): įsigyjamas biomasės kuras (įskaitant biodujas, biokurą, biometaną, biotepalus ir bioalyvas) arba iš atsinaujinančių išteklių pagaminti nebiologiniai skystieji ir dujiniai degalai, kaip apibrėžta Lietuvos Respublikos atsinaujinančių išteklių energetikos įstatyme.
32. Degalai: įsigyjami degalai iš atsinaujinančių energijos išteklių, kaip apibrėžta Alternatyviųjų degalų įstatyme. 
Papildyta skyriumi:
Nr. D1-17,
2024-01-16,
paskelbta TAR 2024-01-16, i. k. 2024-00619        

XX SKYRIUS
PADANGOS
33. Padangos: prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausią degalų naudojimo efektyvumo klasę (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų.
	Pastaba. Pirkimo vykdytojas, norėdamas įvykdyti žaliąjį pirkimą, gali neįsigyti padangų, atitinkančių aukščiausią degalų naudojimo efektyvumo klasę (prieinamą Lietuvos Respublikos rinkoje), jei yra pagrįstas poreikis dėl saugos ar visuomenės sveikatos reikalavimų įsigyti aukščiausios sukibimo su šlapia danga klasės arba išorinio riedėjimo triukšmo klasės padangų.



Papildyta skyriumi:
Nr. D1-367,
2024-10-29,
paskelbta TAR 2024-10-29, i. k. 2024-18741        

______________________


Pakeitimai:

1.

                    Lietuvos Respublikos aplinkos ministerija, Įsakymas
                
Nr. D1-797,
2012-10-01,
Žin., 2012, Nr.
118-5957 (2012-10-11), i. k. 112301MISAK00D1-797                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 "Dėl Produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo" pakeitimo

2.

                    Lietuvos Respublikos aplinkos ministerija, Įsakymas
                
Nr. D1-925,
2012-11-14,
Žin., 2012, Nr.
134-6842 (2012-11-20), i. k. 112301MISAK00D1-925                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 "Dėl Produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo" pakeitimo

3.

                    Lietuvos Respublikos aplinkos ministerija, Įsakymas
                
Nr. D1-556,
2014-06-25,
paskelbta TAR 2014-06-26, i. k. 2014-09170                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ pakeitimo

4.

                    Lietuvos Respublikos aplinkos ministerija, Įsakymas
                
Nr. D1-60,
2017-01-18,
paskelbta TAR 2017-01-20, i. k. 2017-01252                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ pakeitimo

5.

                    Lietuvos Respublikos aplinkos ministerija, Įsakymas
                
Nr. D1-672,
2017-08-22,
paskelbta TAR 2017-08-24, i. k. 2017-13607                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ pakeitimo

6.

                    Lietuvos Respublikos aplinkos ministerija, Įsakymas
                
Nr. D1-192,
2021-03-31,
paskelbta TAR 2021-03-31, i. k. 2021-06569                
Lietuvos Respublikos aplinkos ministro įsakymas „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo patvirtinimo“ pakeitimo“

7.

                    Lietuvos Respublikos aplinkos ministerija, Įsakymas
                
Nr. D1-765,
2021-12-23,
paskelbta TAR 2021-12-23, i. k. 2021-26886                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo

8.

                    Lietuvos Respublikos aplinkos ministerija, Įsakymas
                
Nr. D1-401,
2022-12-13,
paskelbta TAR 2022-12-13, i. k. 2022-25384                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo

9.

                    Lietuvos Respublikos aplinkos ministerija, Įsakymas
                
Nr. D1-17,
2024-01-16,
paskelbta TAR 2024-01-16, i. k. 2024-00619                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ pakeitimo

10.

                    Lietuvos Respublikos aplinkos ministerija, Įsakymas
                
Nr. D1-367,
2024-10-29,
paskelbta TAR 2024-10-29, i. k. 2024-18741                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ pakeitimo

11.

                    Lietuvos Respublikos aplinkos ministerija, Įsakymas
                
Nr. D1-11,
2025-01-30,
paskelbta TAR 2025-01-30, i. k. 2025-01238                
Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ pakeitimo

